《次韵朱新仲省宿十首 其九》
宋代·刘才邵

与作先秋蒲，岂若经霜竹。坚脆随所养，古人戒多欲。

年来铅汞鼎，丹火犹未伏。更须形中神，各各司其局。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。